Szeptember végéig a kormány 9 ezer forintos rezsiutalványt küld nyugdíjasoknak és más rászorulóknak, de Gulyás Gergely szerint ennek semmi köze az októberi helyhatósági választásokhoz. A megjelent szabály zavaros.

Kilencezer forintos rezsiutalványt kapnak a nyugdíjasok – jelentette be Gulyás Gergely a kormányinfón. Az áram- és gázszámlára március 31-ig elkölthető, személyenként háromszor háromezer forintos utalványt szeptember 30-ig postázzák. A Miniszterelnökség vezetője tagadta, hogy ez kapcsolatban állna az október 13-i önkormányzati választásokkal. Indokként a gazdasági fejlődést hozta fel, hozzátéve, hogy ez váltja a kivezetett Erzsébet utalványt, aminek megmaradt íveit is felhasználják a nyomtatáskor. A költségvetési teher szerinte kiszámolható, amihez további 2,5 milliárdos postaköltség járul. A vártnál is többet, egyhavi bérüket, 54 ezer forintot kapnak jutalomként az idén legalább három hónapot közmunkásként dolgozók – szintén a legkevésbé sem a választási osztogatás részeként. A rezsiutalványok költségigényének kiszámítása mégsem olyan egyszerű. A Magyar Közlönyben péntek este megjelent, vonatkozó rendelet szerint ugyanis az érintettek köre jóval tágabb. A 28 jogosult csoport között szerepelnek például az árvák vagy a különböző – például betegségek miatti – járadékokban részesülők. Egy személy csak egy utalványt kaphat. Ez alapján tehát csak az állítható biztosan, hogy az akció költségvetési szükséglete több mint húszmilliárd. A megjelent szabály szerint a posta a kézbesítést egyszer kísérli meg, a papírt ezután már csak külön kérvényre adják ki. Az igencsak zavaros rendeletből az a következtetés vonható le, hogy az utalvány csak postai csekkbefizetés során vagy a szolgáltató ügyfélszolgálatán érvényesíthető. Utóbbi helyszínen – a szabály legvalószínűbb értelmezése szerint – a kedvezmény nem csak a nevünkre szóló, hanem más mérőjére is elszámolható. Arról nem szólnak, hogy ez vonatkozik-e a postai befizetésre, a manapság igencsak elterjedt elektronikus számlafizetés lehetőségét pedig meg sem említik. Az utalvány készpénzre semmilyen módon nem váltható: az esetleges túlfizetést a későbbi fogyasztásban írják jóvá.

kidolgozott egy hasonló rezsiutalvány-rendszert, azt az Orbán-kabinet eddig nem vetette be. A 2018-as választásokra ugyanis egy egyszeri, minden gáz- és távhőfogyasztó számára igénybe vehető árkedvezményről döntöttek. Ennek a forrása – a rezsiutalványtól eltérően – nem a központi költségvetés, hanem a lakossági tarifánál alacsonyabb piaci gázárak nyomán „elhatárolt” nyereségtöbblet, amit a beszerzést végző állami MVM-Csoportnál tartanak nyilván. Tekintettel az itt tavaly felgyülemlett mintegy 40 milliárdos tartalékokra – ami a tovább eső tőzsdei gázárak nyomán idén tovább nőhet –, az Orbán-kabinet rezsicsökkentésre ennél nagyságrendekkel több pénzt oszthatna ki. Pontosító kérdéseinkre az Innovációs és Technológiai Minisztérium (ITM), illetve a MEKH nem válaszolt.

A hazai energiaszolgáltatók közül lapunkat az ügy kapcsán az állami NKM a kormányhoz irányította. Az E.ON-nál a részletes jogszabály szerint járnak majd el, illetve tájékoztatják ügyfeleiket, akik számára a három címlet rugalmasságot biztosít. Az Elmű-ÉMÁSZ nem reagált. Bár korábbi értesülésünk a Magyar Energetikai és Közmű-szabályozási Hivatal (MEKH) már 2017 őszéreegy hasonló rezsiutalvány-rendszert, azt az Orbán-kabinetA 2018-as választásokra ugyanis egy egyszeri, minden gáz- és távhőfogyasztó számára igénybe vehető árkedvezményrőlEnnek a forrása – a rezsiutalványtól eltérően – nem a központi költségvetés, hanem a lakossági tarifánál alacsonyabb piaci gázárak nyomán „elhatárolt” nyereségtöbblet, amit a beszerzést végző állami MVM-Csoportnál tartanak nyilván. Tekintettel az itt tavaly felgyülemlett mintegy 40 milliárdos tartalékokra – ami a tovább eső tőzsdei gázárak nyomán idén–, az Orbán-kabinet rezsicsökkentésre ennél nagyságrendekkel több pénzt oszthatna ki. Pontosító kérdéseinkre az Innovációs és Technológiai Minisztérium (ITM), illetve a MEKH nem válaszolt.

Rezsiutalványra jogosító juttatások – öregségi nyugdíj – özvegyi nyugdíj – szülői nyugdíj – árvaellátás – baleseti hozzátartozói nyugellátás – mezőgazdasági szövetkezeti öregségi, munkaképtelenségi, özvegyi járadék – mezőgazdasági szakszövetkezeti tagok növelt összegű öregségi, munkaképtelenségi, özvegyi járadéka – korhatár előtti ellátás – szolgálati járandóság – átmeneti bányászjáradék – táncművészeti életjáradék – rokkantsági ellátás – rehabilitációs ellátás – baleseti járadék – rokkantsági járadék – bányászok egészségkárosodási járadék – fogyatékossági támogatás – vakok személyi járadék – a Magyar Alkotóművészeti Közalapítvány által folyósított ellátásokról szóló kormányrendelet alapján folyósított ellátás – polgármesterek közszolgálati járadéka – a honvédek jogállásáról szóló törvény szerinti kiegészítő rokkantsági támogatás – a honvédek jogállásáról szóló törvény szerinti, valamint a rendvédelmi feladatokat ellátó szervek hivatásos állományának szolgálati jogviszonyáról szóló törvény szerinti kiegészítő hozzátartozói támogatás – a honvédek jogállásáról szóló törvény szerinti árvák kiegészítő támogatása – a hadigondozásról szóló törvény alapján a társadalombiztosítási nyugellátásról szóló 1997. évi LXXXI. törvény (a továbbiakban: Tny.) 62. §-ában foglaltak szerint megemelendő rendszeres pénzbeli ellátás – kormányrendelet alapján a Tny. 62. §-ában foglaltak szerint emelendő, az egyes személyes szabadságot korlátozó intézkedésekkel vagy semmissé nyilvánított elítéléssel összefüggésben járó emelés – nemzeti helytállásért elnevezésű pótlék – házastársi pótlék – házastársi jövedelempótlék Forrás: Magyar Közlöny